Ebba Hentze

Ebba Hentze (født 25. september 1930, død 20. maj 2015 i Tórshavn) var en færøsk forfatter. Hun var børnebogsforfatter, poet og oversætter. Hun modtog flere færøske litteratur-/kulturpriser, bl.a.: Barnamentanarheiðursløn Tórshavnar býráðs (Tórshavns byråds børnebogspris) i 1984, Mentanarvirðisløn M. A. Jacobsens (Tórshavns byråds kulturpris) i 2006 og Mentanarvirðisløn Landsins (Færøernes kulturpris) i 2008 samt legater fra Danmark og Sverige. Hun skrev både på færøsk og dansk. Hun var mest aktiv som translatør. Hun oversatte flere bøger fra færøsk til dansk. Medens hun boede i Danmark oversatte hun ca. 70 bøger fra engelsk, tysk, svensk og norsk til dansk.

Biografi 
Hentze var adopteret, hun voksede op i Tvøroyri. Hendes forældre var Peter Christian Pauli Hentze (1891-1971), købmand og Olivia Sophie Skaalum (1888-1976) fra Hvalba. Ebba Hentze rejste som ung til Danmark for at få en uddannelse. Hun fik gymnasiebevis fra Statens Kursus i København i 1950. Derefter studerede hun litteraturvidenskab og sprogvidenskab på Københavns Universitet. Medens hun læste i 1950'erne fik hun tildelt stipendier, så hun også kunne studere ved universiteterne i Uppsala, Sverige, i Wien, Rom og Sorbonne  Hun arbejdede som forlagskonsulent for Politiken og som litteraturkonsulent for Gyldendal. Derudover har hun også arbejdet freelance for dansk, svensk og færøsk radio. Hun flyttede tilbage til Færøerne i slutningen af 1970'erne og fik en betydningsfuld rolle blandt forfattere og andre intellektuelle i Tórshavn. Ebba Hentze var medlem af Færøernes komité, som indstiller færøske bøger til Nordisk Råds litteraturpris.

Bibliografi 

Ebba Hentze debuterede i Hvedekorn med nogle digte i 1953. Hun skrev flere noveller som blev udgivet i Politikens Magasin. Í 1985 gav hun et vigtigt bidrag til færøsk kvindelitteratur med prosadigtet Kata, ein seinkaður nekrologur (Kata, en forsinket nekrolog). Digtet fortæller om en kvinde, som opgiver sine drømme om at få en uddannelse, fordi hun må tage sig af sine yngre søskende, efter at deres mor døde. Ebba har gjort et stort arbejde for at udbrede kendtskabet til færøsk litteratur i andre lande. Hun har oversat flere færøske forfattere til dansk og fundet forlag, som ville udgive bøgerne, ikke mindst Jóanes Nielsen' romaner og digtsamlinger.

Børnebøger 

 Antonia og Morgenstjernen, 1981
 Antonia midt i det hele, 1982 - Begge bøger om Antonia er skrevet på dansk og senere oversat til færøsk. De er også oversat til og læst op i radiostationer på Færøerne, Sverige, Norge, Finland og Island. Bøgerne er også udkommet i Holland og Belgien.
 Bjørns søn, 1983, skrevet på dansk, senere oversat til færøsk med titlen Mamman eigur meg. Historien bygger på en fortælling fra bygden Hvalba, hvor Ebbas mor kom fra.
 Mia, skúlagenta í Havn, 1987, børnebog, skrevet på færøsk
 Gulleygað, 1992, børnebog, skrevet på færøsk

Noveller 
 Juli, 1986, i Brá

Digte 
 Kata, ein seinkaður nekrologur, 1984 í Brá nr. 5 Er også udgivet i Les 2, som er en undervisningsbog til 8-10 klasse.
 Dagbókabløð, udgivet i tidsskriftet Vencil i 2016.

Oversættelser af færøske bøger til dansk 

 Bølgerne leger på stranden (Jens Pauli Heinesen), Gyldendal, 1980.
 Livets Sommer (roman efter Oddvør Johansen), Forlaget Vindrose, 1982.
 Med Edgar Allan Poe i Solhavn. Husets Forlag, 1984. 12 udvalgte noveller af Hanus Andreassen (som nu hedder Hanus Kamban)
 Ligesom, 1986, (digtsamling efter Róa Paturssyni, som vandt vann Nordisk Råds Litteraturpris). Original titel: Líkasum
 Saltet i dampende middagsgryder, 1988 (digte efter Jóanes Nielsen), Vindrose, Ebba Hentze har valgt digtene ud blandt hans tidligste digtsamlinger, oversat dem til dansk og sat dem sammen til denne digtsamling.
 Færøhesten, 1990 (illustreret børnebog efter Ólavur Michelsen)
 Gummistøvler er de eneste tempelsøjler vi ejer på Færøerne, 1992 (roman efter Jóanes Nielsen) Original titel: Gummistivlarnir eru tær einastu tempulsúlurnar sum vit eiga í Føroyum
 Kirkerne på havets bund, 1994, (yrkingar eftir Jóanes Nielsen). Original titel: Kirkjurnar á havsins botni
 Grå oktober, 1995 (krimi efter Jógvan Isaksen) Original titel: Gráur oktober
 Sting, 1998, (digte efter Jóanes Nielsen). Original titet: Pentur
 I morgen er der atter en dag (roman efter Oddvør Johansen) - var nomineret til Nordisk Råds Litteraturpris, først i 2000, men det blev udsat til 2001. Bogen er ikke udkommet i Danmark endnu.
 Blodprøver, 2003 (digte efter Tóroddur Poulsen)
 Hedder noget land weekend?, 2005 (skuespil efter Jóanes Nielsen)

Priser og legater 
 Statens Kunstfonds engangsydelse
 Barnamentanarheiðursløn Tórshavnar býráðs i 1984
 Drassows Legat i 1992
 Mentanarvirðisløn Landsins Ekstraordinær kulturpris i 2001
 Lachmannska Priset i 2002
 Mentanarvirðisløn M. A. Jacobsens i 2006
 Mentanarvirðisløn Landsins i 2008
 Sømdargáva landsins 2012 (årlig ydelse på 20.000 kr. fra den færøske regering fra år 2013 og resten af livet, prisen uddeltes samtidig med Mentanarvirðisløn Landsins (Færøernes Kulturpris))

Referencer 

Digtere fra Færøerne
Børnebogsforfattere fra Færøerne
Novelleforfattere fra Færøerne
Dansksprogede forfattere fra Færøerne
Oversættere fra Færøerne
Personer fra Tvøroyri
Kvindelige forfattere i det 20. århundrede